	Št. spisa:  3500-0009/2015 (700)

Dopolnjen osnutek Odloka o spremembah in dopolnitvah Odloka o občinskem prostorskem načrtu Mestne občine Murska Sobota   (SD_OPN)


	
	 JAVNA RAZGRNITEV
O B R A Z L O Ž I T E V
M E S T N E    U P R A V E 


PRAVNA PODLAGA 

Postopek izdelave in sprejemanja Odloka o spremembah in dopolnitvah Odloka o občinskem prostorskem načrtu Mestne občine Murska Sobota (v nadaljevanju SD_OPN) poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 35/13 in 14/2015 - ZUUJFO) ter Pravilnika o vsebini, obliki in načinu priprave občinskega prostorskega načrta ter pogojih za določitev območij sanacij razpršene gradnje in območij za razvoj in širitev naselij (Uradni list RS, št. 99/2007). Priprava SD_OPN mora biti usklajena tudi z Odlokom o strategiji prostorskega razvoja Slovenije (Uradni list RS, št. 76/04, 33/07) in Uredbo o prostorskem redu Slovenije (Uradni list RS, št. 122/04, 33/07).
Prostorski akt, katerega se s tem postopkom spreminja in dopolnjuje, je bil sprejet z Odlokom o občinskem prostorskem načrtu Mestne občine Murska Sobota – OPN (Uradni list RS, št. 63/2014). Z uveljavitvijo SD_OPN se bodo delno preklicala določila OPN v delu, ki se bo na novo definiral.

RAZLOGI IN CILJI ZA SPREJEM AKTA

Od začetka veljavnosti, se je pri dejanski uporabi odloka o OPN ugotovilo, da odlok vsebuje nekatere napake, da so med posameznimi določbami ugotovljena neskladja in, da so se ugotovile nekatere pomanjkljivosti, ki bi morale biti zapisane bolj določno za lažjo izdajo gradbenih dovoljenj. Ugotovljene so tudi nekatere napake v prilogah ter neskladja med grafičnim in tekstualnim delom odloka. Poleg tega so bile podane tudi nekatere pobude, da bi se posamezna določila v prostorsko izvedbenih pogojih dopolnila oz. nekoliko spremenila. Popraviti je potrebno tudi nekaj zapisov, ki so bili ob času sprejema še aktualni, zdaj pa so se že spremenili. 

OCENA STANJA

V času »uporabe« odloka OPN se je ugotovilo, da so pri izdaji nekaterih gradbenih dovoljenj za posamezne investitorje nastale težave pri razumevanju določil odloka. Ugotovile so se posamezne napake, potem tudi neskladja med členi oziroma dvoumno zapisane določbe. Nekateri investitorji so izrazili tudi nove pobude za gradnjo drugačnih objektov, ki v izvedbenem delu odloka niso bili dopustni. Zaradi navedenega se je presodilo, da je odlok potrebno čim prej dopolniti in spremeniti.

Priprava SD_OPN se nanaša na celotno območje Mestne občine Murska Sobota. 

Priprava SD_OPN se bo izvajala po skrajšanem postopku, kot ga določa 53. člen ZPNačrt in se bo nanašala samo na prostorsko izvedbene pogoje, ne bo pa posegala v določanje oziroma spreminjanje namenske rabe prostora.

FINANČNE IN DRUGE POSLEDICE

Finančna sredstva za izdelavo spremembe akta zagotovi Mestna občina Murska Sobota.

PRIPRAVLJAVEC, NAROČNIK TER IZDELOVALEC PROSTORSKEGA AKTA

Pripravljavec prostorskega akta je Mestna občina Murska Sobota. Dopolnjen osnutek prostorskega akta je izdelalo podjetje ZEU-DNI d.o.o. iz Murske Sobote, kot pooblaščeni prostorski načrtovalec.
POSTOPEK IZDELAVE PROSTORSKEGA AKTA

V tabeli so navedena že izvedena dejanja in še potrebne nadaljnje aktivnosti:

	
	Izvedba javnega naročila za pridobitev izdelovalca SD_OPN

	26.5.2015
	Župan sprejel Sklep o pričetku

	22.6.2015
	Objava Sklepa o pričetku, Uradni list RS, št. 44/2015

	
	Sklep o pričetku objavljen na občinskem spletu

	›
	Priprava osnutka akta / usklajevanja / priprava seznamov napak

	
	MOP v splošnih navodilih poda zahtevo za izdelavo priloge k aktu SD_OPN – Prikaz stanja prostora na podlagi podatkov, ki niso starejši od 3 mesecev 

	›
	Priprava priloge k aktu Prikaz stanja prostora

	
	

	11.12.2015
	Prostorski načrtovalec poda vlogo na Ministrstvo za okolje in prostor – za presojo ali je akt ustrezno izdelan 

	21.12.2015
	Ministrstvo za okolje in prostor, Direktorat za prostor, graditev in stanovanja izda obvestilo, da je gradivo ustrezno pripravljeno in objavi vso gradivo na spletnem strežniku ministrstva /  za dostop NUP  




	23.12.2015


	Prostorski načrtovalec poda vlogo za izdajo prvega mnenja NUP v roku 15 dni in vlogo na MOP, Direktorat za okolje za izdajo odločbe glede izdelave CPVO / - rok 7.1.2016 

	
	Odločba MOP glede CPVO ni bila prejeta  / rok potekel 

	›
	Priprava dopolnjenega osnutka akta in usklajevanje s posameznimi nosilci urejanja prostora

	januar 2016
	Načrtovalec in NUP posredujejo prejeta prva mnenja na MOMS in na MOP

	14.1.2016
	Župan sprejel Sklep z javnim naznanilom glede javne razgrnitve in javne obravnave

	22.1.2016
	Sklep z javnim naznanilom o javni razgrnitvi objavljen v Uradnem listu RS, št. 4/2016

	22.1.2016
	Sklep z javnim naznanilom o javni razgrnitvi objavljen na občinskem spletu in na oglasni deski MOMS

	2.2.– 16.2.
	Javna razgrnitev na sedežu uprave MOMS  -  najmanj 15 dni

	›
	Poslana vabila svetnikom,  predsednikom MČ in KS ter medijem

	›
	Objave vabil na javno obravnavo v medijih

	10.2.2016
	Javna obravnava –  velika sejna dvorana MOMS ob 16.00 uri

	›
	Priprava stališč do pripomb 

	
	Odbor za urbanizem in urejanje prostora ter gospodarsko infrastrukturo, pred sejo

	
	I. obravnava na seji Mestnega sveta

	
	Pridobitev vseh pozitivnih končnih mnenj na končni predlog v roku 15 dni 

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava na seji Mestnega sveta

	
	po sprejetju objava Odloka v Uradnem listu RS in na spletni strani občine


OPIS VSEBIN SPREMEMB IN DOPOLNITEV 
Natančnejšo obrazložitev, ki je v prilogi, je podal izdelovalec prostorskega akta ZEU-DNI d.o.o. iz Murska Sobote. Priložena je tudi tabela - PREGLEDNICA, v kateri je natančno obrazloženo po členih kaj se spreminja in z obrazložitvijo zakaj se to spreminja.
CELOVITA PRESOJA VPLIVOV NA OKOLJE 

Ministrstvo za okolje in prostor, Direktorat za okolje v roku ni izdal odločbe o morebitni izdelavi Celovite presoje vplivov na okolje.
PRVA MNENEJA K IZDELAVI PROSTORSKEGA AKTA

V postopku izdelave predmetnega prostorskega akta so bila zaprošena prva mnenja vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Prejeta prva mnenja s podanimi pogoji so v pripravljenem gradivu upoštevana. 
JAVNA RAZGRNITEV IN JAVNA OBRAVNAVA

Javna razgrnitev bo izvedena na sedežu uprave MOMS. Potekala bo 15 dni od torka 2. februarja do torka 16. februarja 2016. Javna obravnava bo v sredo 10. februarja 2016.

Zaradi obsežnosti gradiva se bo predhodno pisno obvestilo Krajevne skupnosti in predstavnike Mestnih četrti, da si lahko gradivo ogledajo na spletni strani občine.

OBSEG GRADIVA ZA JAVNO RAZGRNITEV
· Dopolnjen osnutek Odloka o spremembah in dopolnitvah Odloka o občinskem prostorskem načrtu Mestne občine Murska Sobota –   z označenim tekstom sprememb – rdeče izbris, modro - novi tekst 
·  Dopolnjen osnutek Odloka o spremembah in dopolnitvah Odloka o občinskem prostorskem načrtu Mestne občine Murska Sobota –   kot  čistopis odloka 
·  PRILOGA 1 -  tabela / z označenim tekstom sprememb
· PRILOGA 3 - tabela / z označenim tekstom sprememb
· Preglednica z navedbo sprememb in dopolnitev - izpis po členih – z obrazložitvami prostorskega načrtovalca

· Obrazložitev Mestne uprave MOMS – postopki izdelave akta;
Druga gradiva za SD_OPN, ki so objavljena na spletnem strežniku ministrstva, so na vpogled dostopna na Mestni upravi Mestne občine Murska Sobota.
OPOMBA:  
· Končanemu aktu SD_OPN se bo priložil grafični del Prikaz stanja prostora na zahtevo Ministrstva za okolje in prostor, ne glede na to, da se izvaja skrajšani postopek, v katerem se ne izvaja sprememb namenske rabe prostora (torej se grafične podlage iz veljavnega akta ne spreminjajo).
Pripravili:

Oddelek za okolje in prostor, Mestna občina Murska Sobota 
ter izdelovalec akta ZEU-DNI d.o.o. iz Murske Sobote
1

